# Félix Savart

Félix Savart (1791-1841) fou un físic francès conegut pels seus treballs en acústica i electromagnetisme.

## Vida i Obra

Nascut en una família d'enginyers militars, va estudiar Metz on es va inclinar per la medicina. Després d'una estada a l'hospital militar de Metz, es va enrolar a l'exèrcit napoleònic on va exercir com a cirurgià en les campanyes de 1810 a 1814. En ser derrotat Napoleó, va ingressar a la universitat d'Estrasburg on va obtenir el doctorat en medicina el 1816. El 1817, retornat a Metz, comença a interessar-se per la física, abandonant a poc a poc la pràctica de la medicina.
El 1819 se'n va a París per estudiar amb Jean Baptiste Biot i on coneixerà el 1820 Antoine Becquerel amb qui establirà una forta amistat. Amb Biot comença els seus treballs d'electromagnetisme que desembocaran en l'avui coneguda llei de Biot-Savart que relaciona el corrent elèctric amb el camp magnètic que provoca
Però serà més conegut pels seus treballs d'acústica. Seguint les tècniques desenvolupades per Ernst Chladni i en estreta col·laboració amb el lutier Jean Baptiste Vuillaume, establirà les primeres teories sobre les vibracions. També va fer treballs sobre l'estructura dels materials.
El 1827 va ser escollit membre de l'Acadèmia Francesa de les Ciències, ocupant la vacant que havia deixat Fresnel.
Els seus treball més importants són:
* Mémoire sur la construction des instruments à chordes et à archet (Paris, 1819)
* Mémoire sur la communication des mouvements vibratoires entre les corps solides (1820)
* Note sur le magnétisme de la pile de Volta (1820), escrit amb J. B. Biot
* Recherches sur les vibrations de l'air (1823)
* Mémoire sur les vibrations des corps solides, considérées en général (1824)
* Recherches sur l'élasticité des corps qui cristallisent regulièrement (1829)
* Recherches sur la structure des métaux (1829)
* Sur les modes de division des plaques vibrantes (1840)

## Referències

* ↑ Clanet, pàgina 11.
* ↑ Erlichson, pàgina 385.
* ↑ Trefil, pàgina 43.
* ↑ Wali, pàgines 54 i ss.
* ↑ Clanet, pàgines 11 i ss.
* ↑ Dostrovsky, Complete Dictionary of Scientific Biography.

## Bibliografia

* Clanet, Christophe «Les Nappes d'eau de Félix Savart» (en (francès)). Bulletin de la Société Française de Physique, Num. 125, 2000, pàg. 11-15. ISSN: 1953-793X.
* Erlichson, Herman «The experiments of Biot and Savart concerning the force exerted by a current on a magnetic needle» (en (anglès)). American Journal of Physics, Vol. 66, Num. 5, 1998, pàg. 385-391. DOI: 10.1119/1.18878. ISSN: 0002-9505.
* Trefil, James S. The Nature of Science: An A-Z Guide to the Laws and Principles Governing Our Universe (en (anglès)). New York: Houghton Mifflin, 2003. ISBN 9780618319381.
* Wali, Kameshwar C. Cremona Violins: A Physicist's Quest for the Secrets of Stradivari (en (anglès)). Singapur: World Scientific Publishing, 2010. ISBN 978-981-279-109-2.

## Enllaços externs

* «Félix Savart». Gran Enciclopèdia Catalana. Barcelona: Grup Enciclopèdia Catalana.
* O'Connor, John J.; Robertson, Edmund F. «Félix Savart» (en anglès). MacTutor History of Mathematics archive. School of Mathematics and Statistics, University of St Andrews, Scotland. (anglès)
* Dostrovsky, Sigalia. «Savart, Félix». Complete Dictionary of Scientific Biography, 2008. [Consulta: 11 juny 2016].